PLANINSKO DRUŠTVO CELJE MATICA                                                                             Celje,  3.06.2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

POPREK ČEZ BELSKE TURE 

HOHENWART,  2363 m, 

V NEDELJO,  20. JUNIJA 2010 

MED MURO IN ANIŽO V NJUNEM GORNJEM TOKU 

SI PROTI VZHODU SLEDE SKUPINE NIZKIH TUR. 

MED NJIMI SO BELSKE TURE, WÖLZER TAUERN, PO VRSTI TRETJE, 

NJIHOV PRVAK PA JE HOHENWART NAD PUSTIM GOZDOM. 

BELSKE TURE SO PODALJŠEK ŠLADMINŠKIH TUR ONKRAJ PRELAZA SÖLKPAß, 

KI JE EDEN REDKIH CESTNIH PREHODOV MED OBEMA POREČJEMA. 

HOHENWART LAHKO LE PO VIŠINI PRIMERJAMO Z BLIŽNJIM GRIMMINGOM PREK ANIŽE. 

SLEDNJI JE ČLEN DOLGE VERIGE SEVERNIH APNENIŠKIH ALP V OKRILJU DACHSTEINA, 

BELSKE TURE PA SO PO SESTAVI PODOBNE ZIRBITZKOGLU ALI SVINJI JUŽNO OD MURE. 

VABIMO VAS TOREJ NA GORNJE ŠTAJERSKO 

DA SKUPAJ Z Jožetom Kodretom OD ANIŽE PREČIMO BELSKE TURE ČEZ HOHENWART K MURI. 

S POSTAJALIŠČA PRED PARKIRNO STAVBO OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM OB PETIH ZJUTRAJ, 5.00. 

ŽE NA HUDINJI ZAVIJEMO NA AVTOMOBILSKO CESTO 

IN NA NJEJ BEŽE KILOMETRI SKOZI MARIBOR, ČEZ MEJNI PREHOD ŠENTILJ, 

SKOZI okoli 10 km DOLGI PREDOR PLABUTSCH POD NEMŠKIM GRADCEM 

PA ŠE SKOZI 8320 m DOLGI PREDOR POD GLINŠKO PLANINO. 

PYHRNSKO AVTOMOBILSKO CESTO A9 ZAPUSTIMO V LIEZNU, 659 m, OB REKI ANIŽI, ENNS. 

PRI STEINACHU ZAVIJEMO IZ ANIŠKE DOLINE. 

PO STRANSKI DOLINI PRODREMO PROTI JUGU SKOZI IRDNING IN DONNERSBACH, 690 m, 

GLOBOKO V OSRČJE BELSKIH TUR DO KRAJA DONNNERSBACHWALD, 976 m. 

JUTRANJO VOŽNJO SKLENEMO NEMARA ŠE MALCE VIŠE V MENGU, 1066 m. 

PO TISOČE LET STARI TOVORNI SOLNI POTI 936, 

KI PO NJEJ PELJE TUDI ODSEK ŠTAJERSKE EMINE POTI, OZNAČENE ŠE Š ČRKO „H“, 

SE ČEZ PLANINE RIEDLERALM, BEIREUTALM IN SPODNJO PA ZGORNJO GLATTALM 

POVZPNEMO NA RAZVODJE Z MURO, NA SEDLO GLATTJOCH, 1988 m. 

NA SEDLU STOJI OBNOVLJENA KAPELICA Z DEBELIMI SUHIMI ZIDOVI KOT KJE NA IRSKEM. 

POSVEČENA JE IRSKEMU MENIHU Svetemu Virgilu, okoli 700 - 784, APOSTOLU KARANTANIJE. 

ČEZ GLATTJOCH JE POTOVAL TUDI Sveti Modest KRŠČEVAT SLOVENCE OB MURI IN DRAVI... 

S POTI 936 ZAVIJEMO NA SEDLU PROTI SEVEROVZHODU VKREBER PO STEZI 10. 

PRIPELJE NAS NAJPREJ NA PREVRH EISKARSPITZE, 2350 m, 

ČEZ DESET MINUT PA ŽE STOPIMO NA HOHENWART, 2363 m, NAD PUSTIM GOZDOM. 

SESTOPIMO PO JUGOVZHODNEM BOKU GORE. 

MALCE SE ODDALJIMO OD STEZE, ČE OBIŠČEMO OBALI JEZER WILDSEE IN FISCHSEE, 

A SE MORAMO NA STEZO VRNITI NA SEDLU PÖLSECKJOCH, 2054 m. 

SPUSTIMO SE V DESNO DO LOVSKEGA DOMA, SCHÖTTLJAGDHAUS, 1456 m, 

KAMOR PRIPELJE TUDI ŽE ZNANA TOVORNA POT 936 Z GLATTJOCHA. 

PO DOLINI NAVZDOL PRIDEMO PO 7 urah HODA DO KAPELE, SCHÖTTLKAPELLE, 1245 m, 

OB NJEJ PA NAS ŽE ČAKA VOZNIK, KI JE BIL MEDTEM PREMAGAL PRELAZ SÖLKPAß, 1790 m. 

ODPELJEMO SE V GORNJO BELCO, OBERWÖLZ, 1210 m, NAJMANJŠE ŠTAJERSKO MESTO. 

OGLEDAMO SI GRAD ROTHENFELS, KI SO GA ZGRADILI ŠE SLOVENSKI KNEZI... 

MIMO ZIRBITZKOGLA SE PREKOBALIMO V LABOTSKO DOLINO. V CELJU BOMO do 23. ure.

OB ZAPRTI PISARNI SE PRIJAVITE NA 051 338 358 ali 041 729 925. 

ZA AVTOBUSNI PREVOZ PRISPEVAMO NA IZLETU 28,00 evrov. 

                                                                 DOBER DAN V TURAH!                                        Tone Primožič

